מאמר מס' 5 - מהו היעוד שלך ?
מה זה פאנג (רוח) שואי (מים) ? זו תורה סינית עתיקה, שלפיה כל דבר בסביבת המגורים שלנו מועיל או מזיק: עצים, כבישים, בתים, מבנה הבית, ריהוט, צבעים. בשיטה יש ידע רוחני ומדעי, ושימוש בסמלים.
השפעה על כל תחומי חיינו : שינה, בריאות, אהבה, עבודה, משפחה, לימודים, חברים, שפע.
• האנרגיה נמצאת בכל הסביבה, בצומח ובדומם.
• הרוח, המים, השמש, האור והצלילים - מעבירים אותה לאדם ולחי.
• האנרגיה שהגוף שלנו קולט, משפיעה על מצב הרוח, ההרגשה והבריאות שלנו.
• אנחנו רוצים לחיות במקום שבו יש מספיק אנרגיה, ושהיא יכולה לזרום בקלות ובהרמוניה (בהתאמה), בלי חסימות ומעצורים.
• בבית עמוס ומלוכלך, האנרגיה תקועה, יש פחות הצלחה, פחות בריאות, והיחסים בין בני המשפחה מורכבים. בבית כזה מרגישים אי נוחות.
• אנרגיה חיובית של אירועים טובים,שמחה וצחוק או שלילית של אירועים עצוביםמריבות או כעסים, נספגת בבית ומשפיעה על הגרים והמבקרים בו.
• חשוב לעשות טיהור בבית מפעם לפעם.
עיקרון יסוד: שני סוגים של אנרגיות מנוגדות ומשלימות שיש לאזן ולהתאים ביניהן.
בכל אחד מאיתנו קיימים שני הסוגים, אך בעיקר אחד מהם (טיפוס יאנגי, או טיפוס ייני).
– אנרגיה זו נחוצה לצורך רגיעה, שלווה ושינה.
– בחדר אנרגיה זו מתבטאת ע"י – שטיחים וכריות רכות, צורות עגולות, מוסיקה קלאסית.
– בחדר מתבטאת ע"י – ריהוט מתכת, צורות חדות ומוסיקה רועשת.
לכל יסוד יש צבע, צורה וחומר מתאימים.
לכל אדם יש יסוד ראשי, שמתבטא באישיותו ובהתנהגותו.
• מה אתם מרגישים? האם נוח לכם?
• האם אתם רגועים? בטוחים?
• או אולי לחוצים ועצבניים?
• האם החדר מסודר? מרווח? נקי?
• האם אתם אוהבים להיות בחדר?
• יש משהו שמפריע לכם בו?
חישבו על דבר אחד שהייתם רוצים לשנות עוד היום.
• ילדים מגיבים בעוצמה לגירויים חושיים, רגישים לאנרגיות בכלל, ולאנרגיות שליליות בעיקר.
• המרכיבים בחדרם משמעותיים לאיכות השינה והרוגע שלהם, להתפתחותם וגדילתם, להצלחה בלימודים ובחברה.
• צורכי הילד משתנים על פי גילו, ולכן יש לשנות את החדר ועיצובו מדי כמה שנים.
• החדר צריך להיות נעים ונוח, מסודר ומקושט.
• האנרגיה צריכה לזרום בקלות, מבלי להיחסם, מבלי להיתקע ובלי לאבד מכוחה.
• עליה לשהות בחדר, ולא לברוח מהר מידי.
• מחסום הצ'י הקשה ביותר הוא עומס חפצים ואי סדר.
יש להימנע מלאגור חפצים בחדרי השינה.
• יש לדאוג לארגזי צעצועים, למדפי ספרים מסודרים, לשולחן עבודה מאורגן נקי ופנוי.
• רצוי שהרהיטים יהיו מעוגלים בקצותיהם ופחות חדים.
• האלמנטים המעוגלים מרככים פינות, ויוצרים זרימת צ'י עדינה ומתונה יותר.
ריהוט תקין בטיחותי ולא שבור, תלייה טובה של מדפים ותמונות.
• יש לשמור שמרכזו של הבית, ושל כל חדר, יהיה ריק ככל שאפשר.
• חשוב לשמור את הכניסה לחדר פנויה מרהיטים כבדים, ארגזים או ערמות צעצועים.
• חשוב שיהיה לילד מקום ומרחב למשחק על השטיח גם עם חבר נוסף.
• אגירת חפצים שאין בהם שימוש תוקעת את הצ'י וגורמת לפחדים ולחרדות.
• גוונים רכים, עדינים, חמים, ופסטליים, כמו: שמנת, תכלת וירקרק, אפרסק עדין או ורוד בהיר.
• להימנע מצביעה בגוונים חזקים ויאנגיים מדי, כמו: אדום, כתום, ירוק חזק או צהוב בוהק - הגורמים לתחושת אי שקט, עצבנות ומגבירים פעלתנות .
– גוון של אפרסק, מצבעי הכתום של האדמה - ליצירתיות, שמחה, ואנרגיה (מתאים לאזור מערבי).
– עודף אדום – קשיי שינה מתח ואי שקט.
– עודף כחול – דכדוך, התכנסות אי נוחות ופחדים.
– לבן – תחושת ניכור, רשמיות וקור.
• צבעי הוילונות, שטיח, החפצים והמשחקים - צבעוניים ושמחים.
לעיתים משתמשים בצבעים לצורך חיזוק הילד עפ"י השיוך שלו לאלמנט מחמשת היסודות. לדוגמא ילד ששייך ליסוד העץ - יתאים לו צבע ירוק, אך אם חסרה לו יציבות וקרקוע נשלב בחדרו דוקא צבע חום של יסוד האדמה לחיזוק ולהשלמת אלמנט שחסר לו.
• חדר של תינוק, שונה מחדר של פעוט, ומחדר של ילד שהולך לבית הספר. חדר שאינו מותאם לגיל הילד יוצר עיכוב בהתפתחותו.
• תארו לכם ילד בן 4, הישן במיטת תינוק וחדרו מלא בדובונים ומוביילים. הוא ימשיך להרגיש תינוק. או ילד בן 3, הישן בספת נוער, והספרים והצעצועים שלו על מדפים גבוהים. הוא לומד לחשוב על עצמו כקטן.
• את קבוצת הגיל השונות ניתן לחלק לארבע: תינוקות 2-0 פעוטות לפני גיל גן ובית הספר 2-4 גיל גן ובית ספר 4-12 ונוער 12-17.
• הריהוט והאביזרים בחדר, חייבים להיות מותאמים בגודל, צורה וצבע לגיל הילד.
• החומר - רצוי שיהיה עץ ולא מתכת.
• המצעים - מחומרים טבעיים, וכך גם המזרון.
• לא מומלץ לתלות מדפים מעל המיטה של הילד (יכול לגרום לפחדים וללחץ).
• אין למקם אותה בקו ישר מול דלת החדר (זרימה חזקה של אנרגיה הנכנסת לחדר, פוגעת בילד במהלך שהותו במיטה).
• הטוב ביותר הוא למקם את המיטה באזור פנימי בחדר, אלכסונית לדלת הכניסה.
• אם אין אפשרות, חשוב לתלות מהתקרה (בין הדלת למרגלות המיטה) מובייל צבעוני, פעמון רוח או קריסטל עגול.
• מומלץ שראש המיטה יהיה צמוד לקיר (הקיר משמש הגנה ובטחון).
• חשובה "עמדת השליטה" בחדר, כך שהילד יראה הדלת מהמיטה, ושלא יתאמץ להפנות את ראשו אליה. כמובן שלא עם הגב לדלת.
• להשתדל לא למקם את המיטה מתחת לקורה בולטת מהתקרה. אם אין אפשרות אחרת, יש לכסות את הקורה בבדים רכים, ולהסוות אותה.
• אין למקם את המיטה באזור בו יש שיפוע של עליית גג היורד ונפגש עם קיר, או בגומחה בתוך קיר (באזורים אלו הצ'י מצטבר, "תקוע", מכביד על השוהה).
• הילד יושב עם הגב לקיר מאחורי שולחן הלימוד.
• הוא רואה את רוב החדר, ואת דלת הכניסה אליו (זה נקרא "מצב פיקוד" או "עמדת שליטה", המפחיתה הפתעות וחוסר וודאות). מראה קטנה על השולחן מתקנת מצב של אי שליטה.
• מיקום כזה של שולחן העבודה יאפשר לו ריכוז טוב יותר ושקט נפשי.
• הניחו על שולחן הכתיבה משטח כחול, עדיף בגוון עמוק, התומך מאד בריכוז.
• רצוי לסגור בלילה חלונות ווילונות, כדי למנוע פחדים.
• חשוב שבחדר לא ימצא חלון בקו ישר עם הדלת, היות והאנרגיה הנכנסת בעד הדלת "תברח" מן החלון.
• אם זה בכל זאת המצב, יש לתלות בין הדלת והחלון (מהתקרה) קריסטל , ספיראלה או מובייל. אלו יפזרו את הצ'י וימנעו ממנו לעזוב את החדר.
• חשוב שמול דלת הכניסה לחדר השינה לא תמוקם דלת השירותים, או קצה של גרם מדרגות.
• אם זה המצב, יש לתלות בין השירותים/מדרגות ודלת החדר (מהתקרה) פעמון רוח או מובייל.
• אם יש דלתות רבות הקשורות לחדר השינה, יש לסגור אותן בלילה, להשאיר רק דלת אחת פתוחה (לקשר עם ההורים).
• ריבוי דלתות ומראות בחדר שינה, מאיץ את זרימת הצ'י בחדר ועלול להפריע לשינה.
• יש לאוורר את החדר מידי יום עם חלון פתוח להחלפת אנרגיה והכנסת אור שמש טבעית לחדר.
• בגדים שכבר אינם משמשים את הילד או קטנים עליו מומלץ למסור לנזקקים.
• רצוי שהארון יהיה עד גובה התקרה כדי שלא יצטבר אבק ובלגן מעליו.
• תמונה טובה היא תמונה של דולפינים הקופצים מהמים על קיר צפוני של החדר. דולפינים מסמלים חוכמה, אינטליגנציה, תקשורת חיובית.
• צד צפון בבית קשור לקריירה ולתחום הלימודים.
• רצוי להימנע מלהכניס מכשירים חשמליים לחדרי השינה בכלל, ולחדרי הילדים בפרט.
• טלוויזיות, מחשבים, מערכות סטריאו – יוצרים שדות אלקטרומגנטיים שמפריעים לשינה רגועה ולתפקוד תקין ביום.
• אם אין ברירה, יש לפחות להוציא את השקע מהחשמל בלילה ולכסות את המכשיר.
רצוי לא לשים טלפונים ניידים צמודים למיטה ולחזור ולהשתמש בשעונים מעוררים כמו פעם.
• להחליף תאורת פלורוסנט לתאורה רגילה הקרובה יותר לאור הטבעי של השמש. האור הזה רך יותר ולא מסנוור. למנורות רגילות אין הצטברות של שדה אלקטרו-מגנטי.
• רצוי שיהיו על המנורות אהילים מקושטים.
• רצוי שתהיה תאורת קריאה /תאורת לילה לתחושת בטחון. ומנורת שולחן.
• נורות שרופות יש להחליף מיידית.
• על הקיר של כל ילד יש לתלות פוסטר האהוב על הילד. חשוב שהילד יהיה שותף לבחירת הקישוטים שלו.
• רצוי שהמיטות יהיו אנכיות, ולא רגליים של אחד כלפי ראש של אחר. בין המיטות - הפרדה עם ארונית.
• לא רצוי מיטת קומתיים: הילד למעלה – חוסר בטחון, והילד למטה – לחץ ועומס.
• כשהילד הופך מילד קטן לנער (גיל 10) - שנו את עיצוב החדר בהתאם לגילו. כך תעזרו לו בשמירה על ההערכה העצמית שלו ולהפוך אותו לאדם יותר אחראי.
• ילד המתעסק בספורט - כדאי שיהיו בחדרו תעודות וגביעים מהתחרויות בהן השתתף, או פוסטרים של קבוצתו הנערצת, או ספורטאים אהובים עליו.
• להגברת ביטחון עצמי ולמקובלות בחברה - תלו על הקיר תמונות מאירועים שונים בבית הספר, בהן הוא נראה עם חברים או עם המורים שלו, מהטיול השנתי, מסיבות וכד'. זה יזכיר לילד שיש לו חברים ושהוא מקובל ואהוב.
• תלו צילומים עדכניים. צרו פינה לגביעים שלו, למדליות, תעודות ועבודות יד בהן הוא מתגאה. זה גם יחזק בטחונו העצמי ויגרום לו להבין שהוריו אוהבים אותו, דואגים לו, חושבים עליו וגאים בו.
• אך גם חוסר משדר ריקנות וקור.
• חשוב שיהיו קישוטים, תמונות, מוביילים (בהתאם לגיל), אהילים, וילונות, כיסוי מיטה, כריות.
• ספיראלה צורתה ותנועתה מניעה את האנרגיה בבית וכך גורמת לתנועה ושינוי בחיים. מומלץ לתלותה במקום בו תנועת האוויר תגרום לספיראלה להסתובב ולהניע את האנרגיה סביבה.
• הדרקון נחשב לאחד הסמלים הקלאסיים הוא מסמל את אנרגיית ההארה והחוכמה, מפתח מודעות אישית ומביא מזל מבורך.עוזר לאדם לעשות החלטות מוצלחות. רצוי להניח דרקון בצד מזרח ע"פ הגישה הקלאסית.
• הצב מסמל בריאות, יציבות וביטחון, הוא מהווה סמל לאריכות ימים סוסים מסמלים אנרגיית תנועה, התקדמות וחיוניות . טוב להשתמש בהם כדי להניע תהליכים ולהתחיל פרויקטים חדשים.
שמרו על האנרגיה שלכם!
דר' נאדר בוטו למד את שיטת הטיפול ביורגונומי אצל רפי רוזן, שפיתח את שיטת האבחון והטיפול באמצעות עפעוף העיניים.
בוטו, שהוא רופא קרדיולוג ומצנתר בכיר, לקח את הנושא באופן מדעי וניסה לחבר את הרפואה והמדע לאבחון וטיפול בשיטה מיוחדת זו, הוא פיתח אותה ושדרג לשיטה הנקראת שטיפה אנרגטית. הוא כתב שני ספרים בנושא.
התובנה העיקרית שלי (מהסדנא הראשונה מתוך שתיים בהן השתתפתי) היא שכאשר בגוף יש חוסר אנרגיה מתאפשרת התפתחות של מחלות, צמיחת חיידקים וגדילת תאים, גם סרטניים.
(גם עפ"י הדת היהודית – אל תרבה זרעך לשווא אמנם מסיבה אחרת אך תומכת בשמירת האנרגיה הזכרית).
דבר נוסף וחשוב שעליו מושתתת עבודתי הטיפולית והרפואה ההוליסטית , זה שלכל מחלה בגוף יש כתובת רגשית, רוחנית או נפשית.
באמצעות שיטת העפעוף אפשר להגיע לשנה בה התרחש האירוע הטראומטי שהוביל להיחלשות ולבסוף חולל בגוף מחלה, ובתשאול קצר ניתן להוביל את המטופל למודעות והבנת הסיבה לבעייתו. הטיפול נעשה גם במישור התודעה וגם במישור האנרגטי והגופני- פתיחת החסימות במרכזי האנרגיה (צ'אקרות) והעברת אנרגיה חדשה.
החוש השביעי הוא היכולת לקלוט אנרגיה ולהעבירה לאדם אחר, לרוב באמצעות כפות הידיים, העיניים (במבט) או במחשבה (טיפול מרחוק). האנרגיה היא אנרגיה קוסמית מהיקום והמטפל הוא צינור להעברתה. שלא כמו החוש השישי, האינטואיציה שאין כמעט דרך לשלוט בו והוא קשה יותר לרכישה ולתרגול, החוש השביעי ניתן ללמידה ולשליטה.
לשמחתי מזה מספר שנים אני מאבחנת באמצעות עפעוף העיניים מחלות אצל מטופלים, גם לפני התפרצותן, משמע לפני שקיימים סממנים פיסיים מוחשיים, ובכך שיש אבחנה מוקדמת - יש יתרון להחלמה מהירה וטובה יותר. יש לזכור שאבחנה מוקדמת אינה מונעת מחלות, לכן יש לשפר את איכות החיים ובכך למנוע מחלות.
מהי המנדלה? - מַנְדָּלָה הינה סוג של ציור מדיטטיבי עשוי מאלמנטים פשוטים, אך יכול גם להיות מאוד מורכב, המצויר בתוך עיגול או רק כמעגל, לעתים מצויר בעפרונות וצבעים, בטיבט מצויר בעזרת גרגרי חול צבעוניים.היא מעגל של צורות גיאומטריות או ציורים שחוזרים על עצמם - מתוך המעגל כלפי חוץ או מחוץ למעגל כלפי פנים. ברוב ציורי המנדלה יש מרכז משמעותי, וממנו מצוירים הקשרים כלפי חוץ. לעיתים יצויר כמעין צלב, המחלק את המנדלה לארבעה חלקים. מנדלה היא ציור אנרגטי, היא גורמת לצופים בה להעלות את הרמה הרוחנית ויוצרת חיבור פנימה, באמצעות העוצמה הויזואלית שבה.
מה מסמלת בתרבויות השונות? מַנְדָּלָה מסמלת את היקום ואת נפש האדם. בדת ההינדית והבודהיסטית מנדלה נחשבת לסמל קדוש. אצל ההודים היא מסמלת את האני - כל אחד את מי שהוא. הציור המתחיל בנקודת מרכז וממנה יוצא לצדדים מומשל לנפשו של האדם עצמו, בה יש מרכז וממנו מסתעפת התודעה. ביהדות בספר תשבי כתוב: "אין לך עיגול בעולם שאינו נעשה מתוך נקודה אחת העומדת באמצע...ונקודה זו העומדת באמצע נוטלת כל האור ומאירה לגוף ונאור הכול"
ציורי מנדלות וילדים - ילדים מתפעלים מצבעוניות שבמנדלה. הם שמחים לצבוע אותה ולהציג עבודתם. צביעת מנדלות מרגיעה ומרכזת, עוזרת לילדים היפראקטיביים וילדים עם בעיות קשב וריכוז. מומלץ לעסוק בצביעת מנדלות לפני הכנת שיעורים ולימוד למבחן או כעזרה בזמן התפרצויות זעם וחוסר שקט. כמו כן, צביעת מנדלות מעודדת פיתוח יצירתיות וכישרונות. יכולה להיות כלי עזר למורים. המנדלה היא כלי חשוב לתהליך ריפוי והרגעות, ביטוי עצמי, ומהווה כמעין מדיטציה. תוך כדי הציור, מאפשרים ליד לצייר בחופשיות וללא תכנון מוקדם. ציור המנדלה הינו תוצר של רגשות ותחושות פנימיות, המתבטאות החוצה בעולם של צורות וצבעים. הציור אינטואיטיבי ללא שכלתנות וחשיבה.
רוצה לראות את המנדלות שלי ? לחץ כאן !
אתם לבטח מכירים את ההרגשה השונה שאתם חשים בקרבת אנשים שונים. לעיתים, כאשר אנו פוגשים אדם מסוים אנו חשים כלפיו חיבה וחיבור ותחושה נינוחה ונעימה. אנחנו קוראים לתחושה – כימייה טובה. לעיתים אנו נתקלים באדם שמעורר בנו תחושת אי נעימות, אי נוחות, ואולי אפילו חשים סלידה או דחייה ממנו ואנרגיות לא טובות בחברתו. אנו קוראים לזה חוסר כימייה.
2. התאמה אנרגטית. הכוללת בתוכה 5 דרגות שונות של התאמה.
3. רמת התאמה גבוהה ביותר ונדירה הנקראת – משלים אנרגטי או משלימה אנרגטית. התאמה טובה מאד בין האנרגיות.
לכל אדם יש משלים אנרגטי אחד בכל תקופת זמן, על פני כדור הארץ.
לשני המשלימים האנרגטיים יש אנרגיה אחת, המפוצלת בין שניהם. לרוב, המשלים האנרגטי הוא אדם מהמין השני. משלים לזכר- תהיה נקבה וההיפך.
במפגש עם המשלים האנרגטי תהיה הרגשה חזקה ועוצמתית, מרגשת ומטלטלת באופן יוצא דופן, שמחה, התלהבות, משיכה עזה, רצון להתחבר ולחבק, להיות יחד.
משלימים אנרגטיים לא יכולים להיות הורים או אחים מכיוון שכאשר מתקיים חיבור מיני בין המשלימים הוא פותח את שניהם אנרגטית באופן עוצמתי, מצב זה אינו יכול להתקיים בין קרובי משפחה.
חיבור וחיים עם המשלים האנרגטי הוא הדבר הטוב ביותר עבורנו, מכיוון שבמצב זה בריאותנו טובה, אנו אנרגטיים, מאושרים, מצליחים ומפיקים את מקסימום הפוטנציאל שבנו בכל תחום בחיים.
כאשר המשלימים האנרגטיים נמצאים בקרבה פיזית או כשהאנרגיות שלהם קרובות, נוצרים שדות אנרגטיים רבים ובעוצמה גבוהה. שדות אלה נשארים קיימים גם בואקום אנרגטי (מקום בו חסרה אנרגיה).
הקשר בין המשלימים הוא קריטי וגורלי. יש ביניהם תלות. כאשר יש כאב, מחלה או פציעה לאחד מן המשלימים – האחר חש זאת . לדוגמא- אחד שובר את רגלו הימנית, המשלים האנרגטי יחוש בכאבים ברגלו הימנית ולא יבין את הסיבה לכך.
הטיפול בביורגונומי מתבסס ברובו על ערבול המשלימים, משמע - חיבור וקירוב האנרגיות של שני המשלימים האנרגטיים. גם אם אינם גרים יחד, או מכירים. הטיפול נעשה לכל האנרגיה ולא רק לחלקה ולכן מטפלים בשני האנשים המשלימים.
חיבור אנרגיות המשלימים מהווה כוח ריפוי וחיסון גבוה מאד.
כאשר משלים אנרגטי מת– מתחילה דעיכה פיסית ונפשית אצל בן זוגו האנרגטי. לעיתים אדם ללא משלים – מתאבד או חולה במחלה סופנית. יש הבדל בין מוות טבעי משיבה טובה או מחלה, לבין מוות לא טבעי בפציעה או תאונה.
קיימת אפשרות לחבר לאדם ללא משלים אנרגטי, משלים אחר, חדש, בפעולה טיפולית.
ישנה אפשרות לבדוק התאמה אנרגטית בין שני אנשים באמצעות העפעוף ואני עושה זאת עפ"י הצורך.
נדיר למצוא בני זוג שהם משלימים אנרגטיים, אך אם זה קורה, הם חיים באושר ועושר עד סוף חייהם. לעיתים אנו שומעים על זוג מבוגרים שחיו שנים רבות יחדיו. כאשר אחד מהם נפטר, לא עובר זמן רב והשני הולך לעולמו גם כן. אומרים שהוא מת מצער. עפ"י תורת הביורגונומי של רפי רוזן, אנשים אלו היו משלימים אנרגטיים.
לכל אדם ניתנת לפחות הזדמנות אחת בחיים להיפגש עם המשלים האנרגטי שלו.
הסיכוי לכך הוא קלוש ולרוב מתפספס, אך קיים.
סיפרה לי תלמידה שלי על מקרה מפתיע שקרה לה בטיול בטורקיה עם בן זוגה. בוקר אחד כאשר טיילו בשוק שטיחים ומעילים, ראתה גבר מבוגר, לבוש סחבות יושב על הרצפה. היא הביטה בו וחשה כאילו היא מכירה אותו. היא ניגשה אליו, ועיניו נצצו אליה. הדופק שלה עלה והיה מואץ. היא אחזה את ידיו והחלה לבכות הוא הגיב באותו אופן והם התחבקו, בכו וצחקו לסירוגין. בעלה שעמד לידה הזדעזע מהמחזה. את מכירה אותו? מי זה? למה אתם מתחבקים, שאל. היא לא התייחסה לבעלה ההמום. כל שרצתה הוא להישאר מחובקת עם הרוכל הזר משוק המעילים בטורקיה. היא סיפרה כי לא היה לה שמץ של מושג או הסבר למה שעובר עליה וההתנהגות שלה הייתה ללא שליטה וללא כל הבנה.
כשלמדה על מושג המשלימים האנרגטיים הבינה את משמעות המפגש.
האם אתם מכירים את המשלים האנרגטי שלכם?
האם פגשתם אותו, או אותה?
מהו הייעוד שלך ?
האם אתה מממש את היעוד שלך ?
כל אדם שואף לממש את עצמו ואת הפוטנציאל שלו ולהיות מאושר.
לצורך כך אחד הדברים שעלינו לעשות הוא לגלות מה היעוד שלנו ולהגיע למצב שבו אנו מממשים אותו.
מימוש היעוד אינו חייב להיות כרוך במאמץ רב ובבזבוז של אנרגיה.
הגוף שלנו הוא כלי שאמור לעזור לנו במימוש היעוד שלנו ובהתפתחות הנשמה ולכן עלינו לשמור עליו היטב במצב תקין ובריא.
הגוף הפיסי בסופו של תהליך מת ואילו הנשמה – חוזרת אל האור, אל המקור.
אדם אשר מממש את ייעודו לרוב הוא אדם מאושר, מרוצה, בריא ושלם עם עצמו.
פרדוקסאלית- זה יביא לו כסף יותר בקלות, לא משום שזו המטרה, אלא משום שזוהי תופעת לוואי למימוש היעוד.
אדם שלא נמצא ביעוד שלו- ממורמר, מתוסכל ולא מוצא את עצמו.
היעוד הוא יעוד של הנשמה והוא קבוע, זאת אומרת שהוא מלווה אותנו בכל גלגולי חיינו.
הנשמה החייתית -מכילה אינסטינקטים קיומיים בסיסיים שגורמים לנו לעשות הכול על מנת לשרוד. הנשמה החייתית רוצה לקחת, לקבל וליהנות.
הנשמה האנושית - מבוססת על עיקרון נתינה ואהבה, היא אינה חומרית, היא נצחית. הנשמה הרוחנית רוצה לעזור לשפר ולתת. כך היא עולה בתדר, מתקדמת ומתקרבת למקור שלה. מטרת הנשמה להתפתח, להתעלות ולהגיע לתדר רוחני גבוה יותר ככל שניתן.
בין שני סוגי הנשמות קיים קונפליקט ועל מנת להגיע לאיזון צריך האדם להיות במודעות. עלינו להגיע למצב בו הנשמה החייתית אינה שולטת בנו ובחיינו.
גילוי היעוד לעיתים הוא מסע ארוך ומתיש. אך כאשר האדם מודע לרצונותיו ויכולותיו והוא מחובר לעצמו, הדרך קצרה וקלה יותר. במהלך המסע והגילוי יש תהליך למידה, התנסות ושכלול היכולות.
לנשמה יש מדריכים רוחניים ושותפים אנושיים המלווים אותה בדרכה ליעוד שלה ובבחירותיה.
כיצד תוכל להבין ולגלות את היעוד שלך?
1. הדבר הנכון והמתאים לך ביותר, הוא הדבר שאתה מוכן לעשות אותו גם בחינם! מה אתה מוכן לעשות בחינם ללא תגמול כספי?
2 . מה אתה רוצה ומתכנן לעשות בפנסיה?
3. לכל אדם יכולות וכישורים ייחודיים לו. מה הייחוד והכישרון שלך? במה אתה הכי טוב?
4. מה מעניק ערך ומשמעות לך ולחיים שלך?
5. מה הדבר שאתה עושה וגורם לך תחושת סיפוק ואושר?
6. מה הדבר שאתה עושה וגורם אושר לזולת?
התשובות לשאלות אלו יתנו לך מושג מהו היעוד שלך.
מקצועות מתאימים- רופא, חוקר הממציא תרופות, מטפל ברפואה משלימה, פסיכולוג, אחות, רוקח, מהנדס מכשור רפואי, טכנאי רנטגן, מורה לריפוי בעיסוק, חובש, כותב ספרות רפואית, מרצה לרפואה ועוד... אדם שיעוד נשמתו ריפוי יעסוק תמיד בתחומים הקשורים לריפוי בכל הגלגולים שלו. כאשר יעסוק בתחום אחר – יהיה מתוסכל, מדוכא ולא בריא.
היעוד עפ"י כתביו ושיטתו של רפי רוזן יכול להיות ברמה אזורית, ארצית או בינלאומית. אך היעוד לא חייב להיות מאד גדול וחובק עולם. היעוד יכול להיות תפקיד או משימה צנועה אותה נטלה על עצמה הנשמה כמו – להיות הורה, לכתוב שירה, לעזור לזקנים, לשמח אנשים, להציל בעל חיים, להצחיק וכו'.
אל תחכו לפנסיה – עשו עכשיו מה שאתם אוהבים!
אל תפחדו לעשות שינוי!
שימו לב לרמזים וסימנים הניתנים לכם בדרככם.
"שפר עליי מזלי ואני מתפרנס מהדבר שאני הכי אוהב לעשות. בכל פעם שאני שר מול קהל אני נהנה ואין מאושר ממני..." אין ספק שהוא מממש את היעוד שלו!
ואני, כל חיי הרגשתי צורך לעשות טוב לאחרים. לשרת קהל, לתת יחס חם ואוהב, לחייך, להקשיב, לייעץ, להדריך ולעזור.
בתחילת דרכי המקצועית, הייתי פקידת קבלה במלון, נתתי שירות ויחס חם לקהל האורחים ובעלי הדירות במלון. עזרתי, סייעתי, טיפלתי בבעיות, האנשים סביבי תמיד היו מרוצים, הכל נעשה על ידי בנינוחות ועם הרבה חמימות וחביבות.
בהמשך, מכרתי מגרשים, דירות ובתים, עזרתי לאנשים למצוא את ביתם. הצלחתי בכך מאד בעזרת יושר, אמינות וחיבור נפלא לקהל המתעניינים והרוכשים.
היום אני מטפלת, מאמנת אישית לחיות חיים טובים יותר, מסייעת לאנשים לגלות על מחלות שמתחוללות בגופם, ועוזרת להם ללמוד לרפא את עצמם. ובעצם בשורה התחתונה - עוזרת לאנשים לחיות חיים טובים יותר בכל המישורים. זהו יעודי ואני מאושרת לממש אותו.
אני מאחלת לכולכם להגיע ליעוד שלכם בו תהיו מרוצים, שלווים, שלמים ומסופקים.
זוהי שיטה רבת עוצמה לתקשורת עם התת מודע וליצירת שינויים בחיים.
בשיטה זו יכול להיעזר כל אדם המעוניין לשפר את איכות חייו !
בשיטת טיפול עוצמתית זו, משתמשים בחשיבה שאינה לוגית או שכלתנית, אלא בשפת דימויים חזותיים וסמלים. שילוב טכניקות הירגעות והרפייה, הכוללות חיזיון של תמונות ודימויים ושימוש בחושים נוספים. התהליך בעל אופי שלו ורגוע.
דמיון זוהי פעולה טבעית ואוטומטית הדומה להליכה או לנשימה.
אנחנו משתמשים בדמיון שלנו רבות. כשאנו חולמים, נזכרים באירוע מהעבר, מדמיינים משהו שיקרה לנו בעתיד, יוצרים ועוד.
כל אחד יכול לדמיין.
הדמיון פועל הכי טוב כשאנחנו במצב של מנוחה, רוגע והרפיה, עם עיניים עצומות. במצב זה אנחנו מאפשרים לשכל שלנו להירגע ולנוח.
למוח יש שני חלקים עיקריים.
בחלק השמאלי נמצאת האונה השמאלית, ה"גברית", הנשלטת ע"י השכל וההיגיון. זה הצד המעשי שלנו, המתוכנת, החושב, המעבד נתונים והמסיק מסקנות.
לעומתו בצד הימני נמצאת האונה הימנית, ה"נשית". זה הצד המרגיש, החש, הרוחני. החלק הזה שלנו מסתמך על אינטואיציה ותחושות בטן. זהו גם הצד שיכול לדמיין.
איך ומתי מתרחש מצב של דמיון?
ביום ובלילה אנחנו מייצרים סוגים שונים של תדרי גלי מוח. כשאנחנו ערים ופעילים, גלי המוח שלנו מהירים יותר ונקראים גלי ביתא. כשאנחנו נחים בעיניים עצומות, גלי המוח שלנו מאטים את הקצב והם נקראים גלי אלפא.
במצב של רוגע והרפיה, בין ערות לשינה, בגלי אלפא, התת מודע שלנו מתחיל להיות פעיל ואז אפשר להעביר לו מסרים חדשים, באמצעות דימויים ומשפטים חיוביים ולהשפיע עליו. טיפול באמצעות דמיון מודרך צריך להעשות בזמן שהשכל שלנו נח ופעילותו נמוכה.
קיים ביטוי שאומר שהנבואה מגשימה את עצמה, מה שנדמיין ונחשוב, בסוף באמת יתרחש ויקרה. לכן כדאי לחשוב כמה שיותר מחשבות חיוביות וטובות על עצמנו, היכולות שלנו, הכוח שלנו, הבריאות שלנו, החיים שלנו ועל עתידנו.
ברגע שאנחנו חושבים מחשבה כלשהי, אנחנו מתחילים להכין את עצמנו להתגשמות שלה.
כאשר אדם אינו מאמין בעצמו וביכולות שלו זמן רב, ומדמיין תרחישים שליליים כמו: "אני בטוח לא אצליח במבחן", "היא לא תסכים להיות חברה שלי", "אני לא אצליח לרזות או להפסיק לעשן" וכו'...הוא באמת יתקשה להצליח לשנות. במצב זה השימוש בדמיון מודרך יכול לתמוך בתהליך וליצור אצלו הבנה חדשה ואופטימית, שתגשים את עצמה.
בתהליך הדמיון אנחנו מערבים את כול החושים שלנו.
חוש הראייה – סמלים וסימבולים. אפשר לראות נוף, ים, דמויות.
שמיעה - צלילים וקולות נעימים ומרגיעים, פכפוך מים, ציוץ ציפורים, צחוק תינוק.
תחושה - מגע רך ונעים, ליטוף פלומה של אפרוח, חיבוק.
ריח וטעם - ריח פרחים, טעם שוקולד מתוק.
בזמן שדמיינתם את הלימון, בלוטות הרוק שלכם כבר החלו להפריש רוק. יכולתם ממש לראות אותו, להריח ולחוש את טעמו החמוץ. הגוף הגיב באופן אמיתי לדמיון שלכם.
ואכן מחקרים מדעיים הוכיחו שהמוח האנושי מגיב באופן זהה לאירוע, בין אם הוא התרחש במציאות ובין אם רק בדמיון.
בדיוק כפי שצחוק מלאכותי משפיע על גופנו כמו צחוק אמיתי.
במה עוד אפשר לטפל באמצעות דמיון מודרך?
כיום משתמשים רבות בדמיון מודרך לטיפול בחולים, לריפוי ולהקלת סימפטומים של מחלות.
ילדים האוהבים דמיון וסיפורי אגדות, מתחברים מאד לשיטת טיפול זו ומגיבים לה באופן חיובי.
נצלו את הדמיון לטובתכם, דמיינו דברים טובים וכך תביאו אותם לחייכם !!